Komission direktiivi 2000/73/EY,

annettu 22 päivänä marraskuuta 2000,

kaksi- ja kolmipyöräisten moottoriajoneuvojen valaisimien ja merkkivalolaitteiden asennuksesta annetun neuvoston direktiivin 93/92/ETY mukauttamisesta tekniikan kehitykseen

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kaksi- ja kolmipyöräisten moottoriajoneuvojen tyyppihyväksynnästä 30 päivänä kesäkuuta 1992 annetun neuvoston direktiivin 92/61/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2000/7/EY(2), ja erityisesti sen 16 artiklan,

ottaa huomioon kaksi- ja kolmipyöräisten moottoriajoneuvojen valaisimien ja merkkivalolaitteiden asennuksesta 29 päivänä lokakuuta 1993 annetun neuvoston direktiivin 93/92/ETY(3) ja erityisesti sen 4 artiklan,

sekä katsoo seuraavaa:

(1) Direktiivi 93/92/ETY on yksi direktiivillä 92/61/ETY perustettua yhteisön tyyppihyväksyntämenettelyä koskevista erityisdirektiiveistä. Tämän vuoksi ajoneuvojen järjestelmiä, osia ja erillisiä teknisiä yksiköitä koskevia direktiivin 92/61/ETY säännöksiä sovelletaan direktiiviin 93/92/ETY.

(2) Tekniikan kehitys aiheuttaa tarpeen nyt mukauttaa direktiivi 93/92/ETY tekniikan kehitykseen. On tarpeen täsmentää tai täydentää tiettyjä mainitun direktiivin säännöksiä, jotta tyyppihyväksyntäjärjestelmä toimisi kaikilta osin moitteettomasti.

(3) Tätä varten olisi täsmennettävä, että M1- ja N1-luokan ajoneuvoihin asianomaisten direktiivien mukaisesti tyyppihyväksytyt valaisimet voidaan asentaa myös kaksi- ja kolmipyöräisiin moottoriajoneuvoihin. Olisi myös sallittava etusumuvalaisimen, takasumuvalaisimen, peruutusvalaisimen ja hätävilkkujen vapaaehtoinen asentaminen kolmipyöräisiin mopoihin ja kevyisiin nelipyöriin. Direktiiviä 93/92/ETY olisi täydennettävä tarvittavilla näiden laitteiden asennusta koskevilla vaatimuksilla. Lisäksi englannin- ja hollanninkielisten toisintojen tiettyjen kohtien sanamuoto olisi yhdenmukaistettava muiden kielitoisintojen sanamuodon kanssa.

(4) Tässä direktiivissä säädetyt toimenpiteet ovat moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(4), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(5), 13 artiklalla perustetun tekniikan kehitykseen mukauttamista käsittelevän komitean lausunnon mukaiset,

ON ANTANUT TÄMÄN DIREKTIIVIN:

1 artikla

Muutetaan direktiivin 93/92/ETY liitteet II-VI tämän direktiivin liitteen mukaisesti.

2 artikla

1. Jäsenvaltiot eivät saa 1 päivästä tammikuuta 2002 valaisimien ja merkkivalolaitteiden asennukseen liittyvistä syistä

- evätä kaksi- tai kolmipyöräiseltä ajoneuvotyypiltä EY-tyyppihyväksyntää eivätkä

- kieltää kaksi- tai kolmipyöräisten ajoneuvojen rekisteröintiä, myyntiä tai käyttöönottoa,

jos valaisimien ja merkkivalolaitteiden asennus on direktiivin 93/92/ETY, sellaisena kuin se on muutettuna tällä direktiivillä, vaatimusten mukainen.

2. Jäsenvaltioiden on 1 päivästä heinäkuuta 2002 evättävä EY-tyyppihyväksyntä uusilta kaksi- tai kolmipyöräisiltä ajoneuvotyypeiltä valaisimien ja merkkivalolaitteiden asennukseen liittyvistä syistä, jos direktiivin 93/92/ETY, sellaisena kuin se on muutettuna tällä direktiivillä, vaatimukset eivät täyty.

3 artikla

1. Jäsenvaltioiden on annettava ja julkaistava viimeistään 31 päivänä joulukuuta 2001 tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä.

Niiden on sovellettava näitä säännöksiä 1 päivästä tammikuuta 2002.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

4 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

5 artikla

Tämä direktiivi on osoitettu kaikille jäsenvaltioille.

Tehty Brysselissä 22 päivänä marraskuuta 2000.

Komission puolesta

Erkki Liikanen

Komission jäsen

(1) EYVL L 225, 10.8.1992, s. 72.

(2) EYVL L 106, 3.5.2000, s. 1.

(3) EYVL L 311, 14.12.1993, s. 1.

(4) EYVL L 42, 23.2.1970, s. 1.

(5) EYVL L 203, 10.8.2000, s. 9.

LIITE

I Muutetaan liite II seuraavasti: a) (Koskee ainoastaan englanninkielistä toisintoa.)

b) Korvataan 5 kohta seuraavasti: "5. Edellä 1 ja 2 kohdassa mainittujen valaisimien ja merkkivalolaitteiden, jotka on tyyppihyväksytty moottoripyöriä varten direktiivin 97/24/EY mukaisesti tai M1- ja N1-luokkien ajoneuvoja varten direktiivin 76/757/ETY, 76/758/ETY, 76/759/ETY, 76/760/ETY, 76/761/ETY, 76/762/ETY, 77/538/ETY tai 77/539/ETY mukaisesti, asentaminen sallitaan myös mopoihin."

c) Korvataan 6.7.5 kohta seuraavasti: "6.7.5 Suuntaus: Heijastimien vertailuakselin on oltava kohtisuorassa ajoneuvon pituussuuntaiseen keskitasoon nähden ja suuntauduttava ulospäin. Etuheijastimet voivat kääntyä ohjauskulman mukaisesti."

II Muutetaan liite III seuraavasti: a) Lisätään 2 kohtaan seuraavat kohdat: "2.5 etusumuvalaisin,

2.6 takasumuvalaisin,

2.7 peruutusvalaisin,

2.8 hätävilkku."

b) Korvataan 5 kohta seuraavasti: "5. Edellä 1 ja 2 kohdassa mainittujen valaisimien ja merkkivalolaitteiden, jotka on tyyppihyväksytty moottoripyöriä varten direktiivin 97/24/EY mukaisesti tai M1- ja N1-luokkien ajoneuvoja varten direktiivin 76/757/ETY, 76/758/ETY, 76/759/ETY, 76/760/ETY, 76/761/ETY, 76/762/ETY, 77/538/ETY tai 77/539/ETY mukaisesti, asentaminen sallitaan myös kolmipyöräisiin mopoihin ja kevyisiin nelipyöriin."

c) Korvataan 6.5.3.1 kohdan viimeinen luetelmakohta seuraavasti: "- valaisevien pintojen sisäreunojen keskinäisen etäisyyden on oltava vähintään 500 millimetriä. Tämä etäisyys voidaan supistaa 400 millimetriin, jos ajoneuvon suurin leveys on alle 1300 millimetriä."

d) Lisätään 6 kohtaan seuraavat kohdat: "6.11 Etusumuvalaisin

6.11.1 Samat määräykset kuin liitteessä VI olevassa 6.7.1-6.7.11 kohdassa.

6.12 Takasumuvalaisin

6.12.1 Samat määräykset kuin liitteessä VI olevassa 6.8.1-6.8.11 kohdassa.

6.13 Peruutusvalaisin

6.13.1 Samat määräykset kuin liitteessä VI olevassa 6.9.1-6.9.10 kohdassa.

6.14 Hätävilkku

6.14.1 Samat määräykset kuin liitteessä VI olevassa 6.10.1-6.10.4 kohdassa."

III Muutetaan liite IV seuraavasti:

a) Korvataan 5 kohta seuraavasti: "5. Edellä 1 ja 2 kohdassa mainittujen valaisimien ja merkkivalolaitteiden, jotka on tyyppihyväksytty M1- ja N1- luokkien ajoneuvoja varten direktiivin 76/757/ETY, 76/758/ETY, 76/759/ETY, 76/760/ETY, 76/761/ETY, 76/762/ETY, 77/538/ETY tai 77/539/ETY mukaisesti, asentaminen sallitaan myös moottoripyöriin."

b) (Koskee ainoastaan englanninkielistä toisintoa.)

IV Muutetaan liite V seuraavasti: Korvataan 5 kohta seuraavasti: "5. Edellä 1 ja 2 kohdassa mainittujen valaisimien ja merkkivalolaitteiden, jotka on tyyppihyväksytty M1- ja N1- luokkien ajoneuvoja varten direktiivin 76/757/ETY, 76/758/ETY, 76/759/ETY, 76/760/ETY, 76/761/ETY, 76/762/ETY, 77/538/ETY tai 77/539/ETY mukaisesti, asentaminen sallitaan myös sivuvaunullisiin moottoripyöriin."

V Muutetaan liite VI seuraavasti:

a) Korvataan 5 kohta seuraavasti: "5. Edellä 1 ja 2 kohdassa mainittujen valaisimien ja merkkivalotuotteiden, jotka on tyyppihyväksytty M1- ja N1- luokkien ajoneuvoja varten direktiivin 76/757/ETY, 76/758/ETY, 76/759/ETY, 76/760/ETY, 76/761/ETY, 76/762/ETY, 77/538/ETY tai 77/539/ETY mukaisesti, asentaminen sallitaan myös kolmipyöriin."

b) (Koskee ainoastaan hollanninkielistä toisintoa.)

c) Korvataan 6.5.3.1 kohdan viimeinen luetelmakohta seuraavasti: "- valaisevien pintojen sisäreunojen keskinäisen etäisyyden on oltava vähintään 500 millimetriä. Tämä etäisyys voidaan supistaa 400 millimetriin, jos ajoneuvon suurin leveys on alle 1300 millimetriä."

d) (Koskee ainoastaan hollanninkielistä toisintoa.)